|  |  |
| --- | --- |
|  13.03.2025 | nr 3 |

**MINISTRI MÄÄRUS**



Määrus kehtestatakse vangistusseaduse § 5 lõike 3, § 111 lõike 3, § 24 lõike 2, § 45 lõike 1, § 66 lõike 11 ja § 105 lõike 2 alusel.

**§ 1. Justiitsministri 5. septembri 2011. a määruse nr 44 „Järelevalve korraldus vanglas“ muutmine**

Justiitsministri 5. septembri 2011. a määruses nr 44 „Järelevalve korraldus vanglas“ tehakse järgmised muudatused:

**1)** paragrahvi 19 lõiget 2 täiendatakse punktiga 61 järgmises sõnastuses:

„61) abipolitseinik;“;

**2)** paragrahvi 19 lõiget 2 täiendatakse punktiga 71 järgmises sõnastuses:

„71) vabatahtlik päästja;“;

**3)** paragrahvi 20 lõige 3 sõnastatakse järgmiselt:

„(3) Isiku vanglasse sisenemine registreeritakse ja sisenemise aluseks olev dokument võetakse vanglas viibimise ajaks hoiule. Politseiametnik, vanglasse menetlustoiminguid tegema tulnud ametnik ja Eesti Advokatuuri liige jätavad sisenemisel hoiule kas isikut tõendava dokumendi või töötõendi. Dokumenti ei pea hoiule võtma, kui tehniline lahendus võimaldab isiku vanglasse sisenemise registreerida selleks kohandatud süsteemis.“;

**4)** paragrahvi 20 täiendatakse lõikega 31 järgmises sõnastuses:

„(31) Kinnipeetavat saatev Kaitsepolitseiameti ametnik või muu isik, kelle ametikoht on riigisaladus riigisaladuse ja salastatud välisteabe seaduse kohaselt, ei pea jätma vanglas viibimise ajaks hoiule lõikes 3 nimetatud sisenemise aluseks olevat dokumenti.“;

**5)** paragrahvi 221 täiendatakse lõikega 8 järgmises sõnastuses:

„(8) Käesoleva määruse § 20 lõikes 31 nimetatud isikute kohta kantakse arvestusdokumenti töötõendi number ja lõike 5 punktides 1, 3 ja 4 või lõike 7 punktides 1 ja 3–5 nimetatud andmed.“;

**6)** paragrahvi 23 lõige 22 sõnastatakse järgmiselt:

 „(22) Käesoleva määruse § 20 lõikes 31 nimetatud isik siseneb vanglasse töötõendi alusel ning tema kohta registreeritakse lõike 2 punktides 2–6 nimetatud andmed.“.

**§ 2. Justiitsministri 6. detsembri 2001. a määruse nr 92 „Tallinna Vangla põhimäärus“ muutmine**

Justiitsministri 6. detsembri 2001. a määruses nr 92 „Tallinna Vangla põhimäärus“ tehakse järgmised muudatused:

**1)** paragrahvi 1 lõige 1 sõnastatakse järgmiselt:

„(1) Tallinna Vangla on Justiitsministeeriumi valitsemisalas olev valitsusasutus, mis viib täide vangistust, eelvangistust, aresti ning vangistusseaduse § 3 lõikes 2 ja § 4 lõikes 2 nimetatud isikute, välja arvatud korrakaitseseaduse alusel vanglasse kainenema toimetatud joobeseisundis isikute kinnipidamist ning korraldab kriminaalhooldust.“;

**2)** paragrahvi 2 lõike 1 punkt 1 sõnastatakse järgmiselt:

„1) korraldada kinnipeetavate, vahistatute, arestialuste ning vangistusseaduse § 3 lõikes 2 ja § 4 lõikes 2 nimetatud isikute, välja arvatud korrakaitseseaduse alusel vanglasse kainenema toimetatud joobeseisundis isikute kinnipidamine;“;

**3)** paragrahvi 2 lõike 1 punktis 3 asendatakse sõnad „kinnipeetavatele ja vahistatutele“ sõnadega „kinni peetavatele isikutele“;

**4)** paragrahvi 2 lõike 1 punktis 5 asendatakse sõnad „ning kinnipeetavate ja vahistatute“ sõnadega „ning kinni peetavate isikute“;

**5)** paragrahv 1916 sõnastatakse järgmiselt:

„**§ 1916. Vastuvõtuüksus**

Vastuvõtuüksuse põhiülesanded on korraldada § 2 lõike 1 punktis 1 nimetatud isikute vastuvõttu ja järelevalvet, vangistuse ja aresti täideviimist ning vangistusseaduse § 3 lõikes 2 ja § 4 lõikes 2 nimetatud isikute, välja arvatud korrakaitseseaduse alusel vanglasse kainenema toimetatud joobeseisundis isikute kinnipidamist.“.

**§ 3. Justiitsministri 25. märtsi 2008. a määruse nr 9 „Täitmisplaan“ muutmine**

Justiitsministri 25. märtsi 2008. a määruses nr 9 „Täitmisplaan“ tehakse järgmised muudatused:

**1)** paragrahvi 12 lõike 1 sissejuhatavas lauseosas asendatakse arv „918“ arvuga „908“;

**2)** paragrahvi 12 lõike 1 punkti 1 täiendatakse pärast sõnu „täisealist vahistatut“ sõnadega „või arestialust” ja pärast sõnu „naissoost kinnipeetavat“ sõnaga „, arestialust“;

**3)** paragrahvi 12 lõike 1 punktis 2 asendatakse arv „30“ arvuga „20“;

**4)** paragrahvi 12 lõike 1 punktis 3 asendatakse arv „198“ arvuga „188“;

**5)** paragrahvi 3 lõiget 5 täiendatakse pärast sõna „vastavalt“ sõnadega „Tallinna Vanglasse,“;

**6)** paragrahvi 5 lõike 2 punktis 4 asendatakse sõna „Viru“ sõnaga „Tallinna“;

**7)** paragrahvi 61 lõikeid 1 ja 2 täiendatakse pärast sõna „vastavalt“ sõnadega „Tallinna Vanglasse,“;

**8)** paragrahvi 61 lõiget 3 täiendatakse punktiga 3 järgmises sõnastuses:

„3) sundtoodav paigutatakse Tallinna Vanglasse, kui sundtoomist on kohaldanud Harju Maakohus, Tallinna Ringkonnakohus või Põhja Ringkonnaprokuratuur või teostanud Põhja prefektuur.“;

**9)** paragrahvi 232 täiendatakse lõikega 9 järgmises sõnastuses:

„(9) Kinnipeetav, kes on 2025. aasta 1. aprilliks paigutatud vanglasse vangistuse täideviimiseks § 5 lõike 2 punkti 4 alusel, jätkab karistuse kandmist samas vanglas.“.

**§ 4. Justiitsministri 30. novembri 2000. a määruse nr 72 „Vangla sisekorraeeskiri” muutmine**

Justiitsministri 30. novembri 2000. a määruses nr 72 „Vangla sisekorraeeskiri” tehakse järgmised muudatused:

**1)** paragrahvi 7 täiendatakse lõikega 12 järgmises sõnastuses:

„(12) Kuni 48 tunniks vanglasse paigutatud vangistusseaduse §-s 3 nimetatud isiku kamber ei pea sisaldama § 7 lõikes 1 nimetatud esemeid. Kambri sisustusse kuulub voodi või lavats.“;

**2)** paragrahvi 32 täiendatakse lõikega 3 järgmises sõnastuses:

„(3) Telesilla vahendusel toimuvat kokkusaamist on õigus taotleda kinnipeetaval.“;

**3)** paragrahvi 33 lõiget 1 täiendatakse punktiga 21 järgmises sõnastuses:

„21) selle isiku e-posti aadress, kellega telesilla vahendusel toimuvat kokkusaamist taotletakse;“;

**4)** paragrahvi 33 täiendatakse lõikega 11 järgmises sõnastuses:

„(11) Suulise taotluse esitamisel ei tule taotlusele lisada lõike 1 punktis 5 nimetatud allkirja.“.

**§ 5.** **Määruse jõustumine**

Määrus jõustub 1. aprillil 2025. a.

*(allkirjastatud digitaalselt)*

Liisa-Ly Pakosta

justiits- ja digiminister

*(allkirjastatud digitaalselt)*

Tiina Uudeberg

kantsler